Source: https://ergasia-vres.eu/oaed-anakoinothike-to-programma-paidikon-kataskinoseon/
Timestamp: 2018-05-23 11:01:18+00:00
Document Index: 2582792

Matched Legal Cases: ['ΑΕΔ ', 'ΑΕΔ\n', 'ΑΕΔ ', 'ΑΕΔ ', 'ΑΕΔ ', 'ΑΕΔ\n']

ΟΑΕΔ: Ανακοινώθηκε το πρόγραμμα παιδικών κατασκηνώσεων | Δωρεάν Καταχώρηση Αγγελιών - Δωρεάν Αγγελίες Εργασίας
ΟΑΕΔ: Ανακοινώθηκε το πρόγραμμα παιδικών κατασκηνώσεων
Απρίλιος 9, 2018 0 Comments
Home / Blog With Sidebar / ΟΑΕΔ / ΟΑΕΔ: Ανακοινώθηκε το πρόγραμμα παιδικών κατασκηνώσεων
Categories: ΟΑΕΔ
Απρίλιος 9, 2018 , by ergasia-vres, 0 Comments
Την Πέμπτη, 12 Απριλίου, στις 8 το πρωί, θα ξεκινήσει η υποβολή αιτήσεων από δικαιούχους και παρόχους κατασκηνωτικών επιχειρήσεων. Σκοπός φυσικά η συμμετοχή στο πρόγραμμα παιδικών κατασκηνώσεων για το 2018. Το πρόγραμμα παιδικών κατασκηνώσεων του ΟΑΕΔ θα υλοποιηθεί από τις 15 Ιουνίου έως τις 3 Σεπτεμβρίου για τα παιδιά τυπικής ανάπτυξης. Επιπρόσθετα, μέχρι τις 10 Σεπτεμβρίου για τα παιδιά με αναπηρία.
Οι αιτήσεις μπορούν να γίνουν μόνο ηλεκτρονικά μέσω της διαδικτυακής Πύλης του ΟΑΕΔ και από πιστοποιημένους χρήστες. Οι ηλεκτρονικές αιτήσεις πρέπει να υποβληθούν από τους ενδιαφερόμενους, δικαιούχους και παρόχους, έως την 1η Μαΐου, στις 23:59. Σε όσες περιπτώσεις απαιτούνται δικαιολογητικά, αυτά να επισυνάπτονται στις ηλεκτρονικές αιτήσεις. Ως εκ τούτου, δεν υπάρχει υποχρέωση προσέλευσης στις υπηρεσίες για την προσκόμισή τους.
Παρά ταύτα, αν κάποιοι δικαιούχοι αδυνατούν να επισυνάψουν τα δικαιολογητικά στην αίτησή τους, μπορούν να προσέλθουν στις υπηρεσίες του ΟΑΕΔ για την προσκόμισή τους. Αυτό, έως και την επομένη της καταληκτικής ημερομηνίας υποβολής των αιτήσεων. Δηλαδή έως την 2η Μαΐου, στις 14:00. Οι πάροχοι να αποστείλουν αποκλειστικά με ηλεκτρονικό τρόπο τα δικαιολογητικά έως την 1η Μαΐου, στις 23.59.
Δικαιούχοι του προγράμματος είναι εργαζόμενοι και άνεργοι με πραγματικό οικογενειακό εισόδημα φορολογικού έτους 2016 έως 28.000 ευρώ, οι οποίοι το 2017:
– είχαν τουλάχιστον 50 ημέρες εργασίας στην ασφάλιση του ΕΦΚΑ ή
– έλαβαν επιδότηση ανεργίας τουλάχιστον 2 μηνών (50 ημερήσια επιδόματα) ή
– συγκεντρώνουν τουλάχιστον 50 ημέρες αθροιστικά από τα παραπάνω (ημέρες εργασίας, ειδικής παροχής προστασίας μητρότητας και επιδότησης ανεργίας), καθώς και εγγεγραμμένοι άνεργοι με συνεχόμενη ανεργία 4 τουλάχιστον μηνών κατά την ημερομηνία λήξης υποβολής των αιτήσεων.
Ωφελούμενοι είναι τα παιδιά των δικαιούχων που έχουν γεννηθεί από την 1η Ιανουαρίου 2002 έως την 14η Ιουνίου 2012. Οι ωφελούμενοι μπορούν να διαμείνουν στην παιδική κατασκήνωση έως και δεκαπέντε συνεχόμενες ημέρες κατ’ ανώτατο όριο. Συμπεριλαμβανομένων και των ημερών προσέλευσης και αποχώρησης.
Ο συνολικός αριθμός των παιδιών που θα φιλοξενηθούν σε παιδικές κατασκηνώσεις είναι 70.000. Ο δε προϋπολογισμός του προγράμματος ανέρχεται στα 35 εκατ. ευρώ.
Οι δικαιούχοι, που επιλέγονται, επιδοτούνται για τη διαμονή των ωφελουμένων παιδιών τους σε παιδική κατασκήνωση του Μητρώου Παρόχων του ΟΑΕΔ. Η επιδότηση θα γίνει με τη χορήγηση επιταγής διαμονής σε παιδικές κατασκηνώσεις, η οποία έχει τη μορφή ενός μοναδικού ηλεκτρονικού κωδικού αριθμού.
Tags:ΟΑΕΔ
Εντός Απριλίου οι αιτήσεις για 354 μόνιμους σε 3 διαγωνισμούς
Ποιοι κινδυνεύουν με κατάσχεση των εισαγόμενων μεταχειρισμένων αυτοκινήτων τους	Απρίλιος 9, 2018
Όλες οι Ελληνικές Ορθόδοξες Εκκλησίες στη Γερμανία	Απρίλιος 9, 2018
Ξεναγήσεις με ελεύθερη είσοδο στο Αρχαιολογικό Μουσείο	Απρίλιος 9, 2018